Rikors Maħluf Nru 224/15LM QORTI ĊIVILI Seduta tat-18 ta' Novembru, 2015 Moira Micallef Camoin (ID 259473(M)) Rikors Ġuramentat Nru 224/2015 Rat ir-Rikors tar-rikorrenti Moira Micallef Camoin (ID 259473(M)) ippreżentat fl-10 ta' Marzu 2015 fejn esponiet u għar-raġunijiet imfissra talbet li din il-Qorti: Qrati tal-Ġustizzja Paġna 6 minn 6 Rikors Maħluf Nru 224/15LM Illi permezz ta' kuntratt ta' kostituzzjoni ta' debitu datat 12 ta' Diċembru 2003 fl-atti tan-Nutar Dottor Joseph Grech Wellman, l-intimat ikkostitwixxa ruħu veru ċert u likwidu debitu a favur tal-esponenti fis- somma ta' LM4,195, liema somma kienet restitwibbli fi żmien tliet snin minn dakinhar, bla imgħax. Illi l-istess intimat kien iddikjara illi kellu jkun hemm dekadenza tal- benefiċċju appena msemmi fil-każ li jkun moruż fi ħlas ta' żewġ pagamenti; Illi l-intimat baqa' qatt ma ħallas l-imsemmija somma, u għalhekk dan id-debitu għadu dovut, flimkien mal-imgħaxijiet relattivi. Illi l-istess att pubbliku qatt ma ġie eżegwit mill-esponenti. Illi l-esponenti tixtieq teżegwixxi dan l-att pubbliku stante li llum għaddew ħdax-il sena minn mindu ġie ppublikat. Għaldaqstant għar-raġunijiet fuq premessi l-esponenti umilment titlob lil dina l-Onorabbli Qorti sabiex tawtorizzaha teżegwixxi t-titolu eżekuttiv derivanti mill-att pubbliku ta' kostituzzjoni ta' debitu tat-12 ta' Dicembru, 2003 fl-atti tan-Nutar Dottor Joseph Grech Wellman, hawn anness u markat bħala Dok. Rat ir-Risposta tal-intimat David Peplow (ID 86433(M)) ippreżentata fis-27 ta' Marzu 2015 fejn eċċepixxa s-segwenti: Primarjament ir-rikorrenti għandha tindika taħt liema provvediment tal-liġi qiegħda tipproponi t-talba; Bla preġudizzju għas-suespost, huwa improponibbli li r-rikorrenti tipprova tirrendi eżegwibbli skrittura privata li lanqas mhija ffirmata mill-partijiet; Qrati tal-Ġustizzja Paġna 6 minn 6 Rikors Maħluf Nru 224/15LM L-Artiklu 253 Kap 16 (recte: Kap 12) isemmi x'inhuma l-affarijiet li huma eżegwibbli, senjatament isemmi taħt is-subinċiż (b) li l- kuntratti riċevuti min-Nutar Pubbliku huma atti li huma eżegwibbli, meta l-iskrittura annessa mar-rikors promotur ma tidher bl-ebda mod li għandha l-forma ta' kuntratt iżda tidher biċ-ċar li hija sempliċi skrittura privata li ġiet insinwata, iktar u iktar fid-dawl tal- fatt hawn fuq indikat li lanqas mhija ffirmata bejn il-partijiet; Mingħajr preġudizzju għas-suespost, l-iskrittura annessa mar-rikors promotur hija skrittura privata u mhux kuntratt li se mai setgħet ġiet insinwata, madanakollu bl-ebda mod ma tirrendiha kuntratt; F'kull każ din l-iskrittura hija ormaj preskritta u dan peress li għaddew iktar minn ħdax-il sena minn fuqha. Rat l-atti kollha tar-rikors u d-dokument li ġie esebit mir-rikorrenti. Rat il-verbal tas-seduta tal-14 t'Ottubru 2015 li permezz tiegħu l-intimat ammetta li fadallu jagħti €5,834 li obbliga ruħu li jħallas f'ħames (5) pagamenti f'ħames (5) snin, bl-ewwel pagament dovut sena mill-14 ta' Ottubru, 2015 mingħajr mgħax. L-intimat qabel ukoll illi jekk jonqos iħallas xi pagament fi żmien ġimagħtejn minn meta jiġi interpellat, il-bilanċ isir dovut kollu bl-imgħax ta' 8% minn dakinhar tad-dekadenza. Il-partijiet qablu wkoll illi l-ftehim jifforma parti mill-eventwali ġudizzju tal-Qorti, u illi l-ispejjeż jibqgħu bla taxxa. Qrati tal-Ġustizzja Paġna 6 minn 6 Rikors Maħluf Nru 224/15LM Rat il-verbal tal-istess seduta fejn ir-rikors tħalla għall-provvediment. Ikkunsidrat: Illi m'hemmx dubbju li d-dokument esibit huwa vera kopja, awtentikata minn Nutar Pubbliku, ta' kuntratt pubbliku ta' kostituzzjoni ta' debitu, debitament insinwat, tant li saħansitra jikkostitwixxi ipoteka speċjali. Għalhekk il-kuntratt inkwistjoni jikkwalifika bħala titolu eżekuttiv a tenur tal-Artiklu 253(b) tal-Kap L-azzjoni odjerna hi proċedura skont l-Artiklu 258(ċ) Kap 12, li jistipula li "wara … l-għeluq ta' tliet snin minn dakinhar li fih skont il-liġi t-titolu eżekuttiv imsemmi fil-paragrafi (b)… tal-Ar kolu 253… seta' ġie eżegwit, l- eżekuzzjoni sta' ssir biss wara talba magħmula b'rikors quddiem il-qor Ir-rikorrent għandu wkoll jikkonferma bil-ġurament ix-xorta tad- dejn jew tat-talba li jkun qed ifittex l-eżekuzzjoni tagħha, u li d-dejn jew parti minnu jkun għadu dovut." Illi kif ġie mgħallem mill-Qrati tagħna, "it-transazzjoni għandha żewġ elementi partikulari li jikkaratterizzawha u jiddistingwuha mill-kuntratti l-oħra; l-ewwel wieħed hu d-dubju, li minnu jridu joħorġu l-partijiet billi jirriżolvuh huma stess minflok iħallu d-deċiżjoni fuqu għall-Qorti; it-tieni hu dak li l-prattiċi jsejħu l-"hinc inde remissum", ċjoѐ il-konċessjoni jew sagrifiċċju reċiproku" (Kollez. It-transazzjoni "għandha l-effett ta' sentenza li Qrati tal-Ġustizzja Paġna 6 minn 6 Rikors Maħluf Nru 224/15LM tgħaddi f'ġudikat u għalhekk it-transazzjoni hi parifikata għal sentenza (Kollez. Illi f'dan il-każ permezz tal-verbal fuq imsemmi, il-partijiet għażlu li minflok it- tranżazzjoni ta' bejniethom tissostitwixxi s-sentenza, talbu li din tiġi inkorporata fis-sentenza. Din il-Qorti ma tistax ħlief tagħti fidi lil din it- tranżazzjoni u ma tista' żżid jew tnaqqas xejn minn dak bonarjament akkordat bejn il-partijiet. Għal dawn il-motivi din il-Qorti qiegħda tilqa' t-talba tar-rikorrenti kif dedotta fir-Rikors u qiegħda tawtorizzaha li teżegwixxi l-kuntratt ta' kostituzzjoni ta' debitu datat 12 ta' Diċembru, 2003 fl-atti tan-Nutar Dottor Joseph Grech Wellman, limitatament għas-somma ta' €5,834 li għandhom jitħallsu f'ħames (5) pagamenti ugwali f'ħames (5) snin u ċjoѐ pagament ta' €1,166.80 kull sena, bl-ewwel pagament dovut fl-14 t'Otttubru, 2016 bla mgħax; b'dan illi jekk l-intimat jonqos milli jħallas pagament wieħed fi żmien ġimagħtejn minn meta jiġi interpellat biex jeffettwa l-ħlas, il-bilanċ isir dovut kollu bl-imgħax ta' 8% minn dakinhar tad-dekadenza. Spejjez bla taxxa bejn il-partijiet. Qrati tal-Ġustizzja Paġna 6 minn 6